સામગ્રી: આ નિર્ણય મામલે સોશિયલ મીડિયામાં પણ ચર્ચાઓ થઈ રહી છે. ઘણાં યૂઝર્સે ચેસ ખેલાડીની પ્રશંસા કરી છે અને નિર્ણયને સમર્થન આપ્યું છે.

સૌમ્યા સ્વામિનાથને સ્પોર્ટ્સ જગતમાંથી પ્રારંભિક સમર્થન ભારતીય ક્રિકેટર મોહમ્મદ કૈફનું મળ્યું છે. 

મોહમ્મદ કૈફે ટેકો આપતા લખ્યું ટ્વીટ કર્યું, "ઈરાનમાં યોજનાર ઇવેન્ટમાં ભાગ નહીં લેવાનો નિર્ણય લેવા બદલ સલામ.

"ખેલાડીઓ પર ધાર્મિક ડ્રેસકોડ લાગુ કરવાનો કોઈ અવકાશ ન હોવો જોઈએ.

"જો આવી સ્પર્ધાઓની યજમાન દેશ મૂળભૂત માનવ-અધિકારોનું પાલન કરવામાં ન માનતો હોય તો તેમને સ્પર્ધાની યજમાની ન આપવી જોઈએ."

અત્રે નોંધવું કે 26 જુલાઈથી 4 ઑગસ્ટ દરમિયાન ઈરાનમાં એશિયન નેશન્સ કપની સ્પર્ધા યોજાવાની છે.

સૌમ્યાએ ટુર્નામેન્ટમાં હિજાબની અનિવાર્યતાને કારણ ગણાવીને સ્પર્ધામાંથી નામ પરત ખેંચી લીધું છે.

સૌમ્યાએ આ નિર્ણય અંગે ફેસબુક પર લખ્યું, "મને એ વાત જણાવતા દુખ થાય છે કે ઈરાન ખાતે આયોજિત એશિયન નેશન્સ કપ ચેસ ચેમ્પિયનશિપ-2018માંથી મેં મારું નામ પાછું ખેંચી લીધું છે.

"મેં આવું એટલાં માટે કર્યું કેમકે, હું જબરજસ્તી હિજાબ અથવા બુરખો નથી પહેરવા માગતી."

સૌમ્યાનું કહેવું છે કે ટુર્નામેન્ટમાં બુરખો કે હિજાબ પહેરવો તેમના મૂળભૂત માનવ-અધિકારોનું ઉલ્લંઘન છે.

તેમણે લખ્યું,"હિજાબની અનિવાર્યતા મારા મૂળભૂત અધિકારોનું ઉલ્લંઘન છે. એવું લાગી રહ્યું છે કે વર્તમાન પરિસ્થિતિમાં મારા અધિકારોની રક્ષા કરવાનો એક માર્ગ હું ઈરાન નહીં જાવ તે છે."

આ વિશે તેમણે વધુમાં લખ્યું કે,"હિજાબની અનિવાર્યતા ધરાવતા કાનૂનને હું અભિવ્યક્તિની આઝાદી, વિચાર-વિવેક અને ધર્મની સ્વતંત્રતા સહિતના મારા મૂળભૂત અધિકારોનું ઉલ્લંઘન માનું છું.

"મને અફસોસ છે કે ખેલાડીઓનાં અધિકારોને કોઈ મહત્ત્વ નથી આપવામાં આવતું.

"અમે ખેલાડીઓ ખેલ માટે ઘણાં સમાધાન કરતા હોઈએ છીએ, હંમેશાં તેને સર્વોચ્ચ પ્રાથમિકતા આપીએ છીએ, પણ કેટલીક બાબતોમાં સમજૂતી ન થઈ શકે."

ભૂતકાળમાં પણ આવી બની ચૂક્યું છે

વળી આવું પહેલી વખત નથી બન્યું કે ઇરાનમાં યોજાતી સ્પોર્ટ્સ ટુર્નામેન્ટમાં હિજાબ-સ્કાર્ફના નિયમને લઈને કોઈ ભારતીય ખેલાડીએ તેમાંથી પોતાનું નામ પાછું ખેંચી લીધું હોય.

વર્ષ 2016માં શૂટર હિના સિદ્ધુએ પણ આ નિયમને કારણે ઈરાનમાં યોજાયેલી ટુર્નામેન્ટમાં ભાગ નહોતો લીધો.

કૉમવલેલ્થ ગેમ્સના ગોલ્ડ મેડલિસ્ટ હિના સિદ્ધુએ પણ સૌમ્યાના નિર્ણયને ટેકો આપ્યો છે. તેમણે ટ્વીટ કરીને લખ્યું:

"ઈરાનમાં ટુર્નામેન્ટ દરમિયાન...\nઅગાઉની સામગ્રીનો સારાંશ નીચે મુજબ કરી શકાય છે:
ભારતીય ચેસ ખેલાડી સૌમ્યા સ્વામિનાથને ઈરાનમાં યોજાનારી ચેસ ચેમ્પિયનશિપમાં ભાગ નહીં લેવાનો નિર્ણય કર્યો છે. સ્પર્ધા દરમિયાન ફરજિયાતપણે હિજાબ (બુરખો) કે સ્કાર્ફ પહેરવાના  નિયમના વિરોધમાં તેમણે આ નિર્ણય કર્યો છે.